ŠTUDIJNÝ ODBOR
2.2.4  DIVADELNÉ  UMENIE 

Divadelné umenie je študijný odbor (ďalej len SO) zo sústavy študijných odborov, spravovaných Ministerstvom školstva SR, ako oblasť poznania (§ 50 ods. 1 Zákona č.131/2002, ďalej len “zákon”), v ktorej absolvent študijného programu (§51 ods. 1 zákona) nadobudne profesionálnu spôsobilosť / kompetenciu vykonávať svoje pôvodné povolanie alebo sa pripraví pokračovať v nadväzujúcom vysokoškolskom štúdiu. 

I. 
Identifikácia študijného odboru

(a) Názov: 
DIVADELNÉ UMENIE (anglický názov: Drama arts)

(b) Stupne vysokoškolského štúdia, 
v ktorých sa odbor študuje, a štandardná dĺžka študijných programov pre tieto stupne vysokoškolského štúdia:

Študijný odbor divadelné umenie sa môže podľa Sústavy študijných odborov vydanej rozhodnutím Ministerstva školstva SR č. 2090/2002-sekr. zo dňa 16. decembra 2002 študovať :
•	v prvom stupni vysokoškolského štúdia (Bc.) so štandardnou dĺžkou 3 roky
•	v druhom stupni vysokoškolského štúdia (Mgr.art.) so štandardnou dĺžkou 2 roky
Predpokladá sa, že absolvent ukončil prvostupňové štúdium v študijnom odbore divadelné umenie alebo v niektorom príbuznom študijnom odbore. 
•	v spojenom prvom a druhom stupni vysokoškolského štúdia (Mgr.art.) s dĺžkou štúdia 4 roky (§ 53 ods. 3 zákona)
•	v treťom stupni vysokoškolského štúdia (ArtD.) so štandardnou dĺžkou 3 roky alebo 5 rokov v externej forme štúdia.
Základným predpokladom štúdia odboru Divadelné umenie je talent, ktorého mieru škola preverí u uchádzačov o štúdium v rámci prijímacieho konania formou talentovej skúšky.

(c) Obsah:
Cieľom študijného odboru divadelné umenie a jeho študijných programov je vzdelávanie a výchova divadelných umelcov, rozvíjanie ich talentu, schopností, daností a zručností, potrebných k dosiahnutiu profesionálneho štandardu vo zvolenom študijnom programe. Obsahom je teoretické a praktické osvojovanie si vedomostí a zručností, metód a postupov, žánrov a štýlov divadelnej tvorby jej dokumentácie a sprístupňovania verejnosti. Obsah je postavený na individuálnej tvorivosti a realizácii umeleckého diela, umelecko-výskumného projektu, umeleckého výkonu, resp. umeleckej produkcie.
Obsah sa dopĺňa štúdiom jednotiek študijných programov z oblasti humanitných a spoločenských vied v rovine postačujúcich a doplňujúcich poznatkov a súvislostí.
Vzdelávanie kladie dôraz na kreativitu študenta a schopnosť reflektovať aktuálne trendy.
Jadro znalostí študijného odboru divadelné umenie tvoria talent, schopnosti, vedomosti a zručnosti, ktoré si osvojuje absolvent ako predpoklad pre jeho uplatnenie na trhu práce a v umeleckom prostredí.

(d) Zdôvodnenie potreby: 
Divadelné umenie má nezastupiteľné miesto vo výchove a vzdelávaní  pri rozvíjaní poznania  v oblasti kultúry a umenia. Výučba divadelného  umenia je chápaná  interdisciplinárne, v súradniciach spolupracujúcich  umení a uvažuje o ňom ako o spoločenskom  fenoméne ktorý má nezastupiteľné miesto vo výchove a harmonizácii osobnosti a významné postavenie v rámci rozvíjajúcej sa kreatívnej ekonomiky. 

(e) Podobné študijné odbory zahraničí: 
V zahraničí poskytujú vysokoškolské vzdelávanie v identických alebo porovnateľných  študijných odboroch napríklad:
•	UK – Drama - Goldsmith College - University of London, Londýn 
•	UK – Drama dept. - Rose Bruford College Sitcup, 
•	Holandsko - De Theaterschool Amsterdamse Hogeschool voor de Kunsten, Amsterdam, 
•	Rusko – Gosudarstvennyj institut teatraľnovo iskustva, Moskva
•	Rakúsko - Max Reinhadt seminár, Universität Wien, Viedeň
•	Rakúsko - Universität für Musik und Darstellende Kunst Graz, Graz
•	Poľsko – Akademija Teatralna im. Zelwierowicza, Varšava 
•	Poľsko - Panstwowa Wyssza Teatralna Skola im. Solskieho, Krakow, Poľsko
•	ČR – Divadelní fakulta, Akademie múzických umění Praha, 
•	ČR - Divadelní fakulta, Janáčkova akademie múzických umění Brno, 
•	 USA- University of Connecticut, Drama Arts, Puppet Program, Storrs/Hartfort
•	 Bulharsko - Narodna akademia divadla a filmu K. Sarafova, Sofia
•	Nemecko - Ernst Busch Academy of Drama Arts, Berlin
•	Francúzsko - Ecole Nationale Supérieure des Arts et Techniques du Théâtre, Lyon 
•	Francuzsko - Ecole Nationale Superieure des Arts de la Marionnette, Chraleville-Mezieres, 
•	Maďarsko - Academy of Dramatic and Cinema Arts, Budapest

(f) Vymedzenie príbuzných študijných odborov a rozdielov medzi nimi: 
•	Divadelné umenie môžeme definovať ako  kinetický komunikát
•	Filmové umenie a multimédiá môžeme definovať ako fotofonografický kinetický komunikát.
•	Výtvarné umenie môžeme definovať ako vizuálny komunikát.
•	Hudobné umenie môžeme definovať ako auditívny komunikát.
•	Architektonickú tvorbu môžeme definovať ako vizuálny komunikát.

II.
Obsah pre 1. stupeň štúdia ŠO Divadelné umenie

(a) Vymedzenie odborného profilu absolventa 

Absolvent bakalárskeho štúdia (Bc.) získa teoretické a praktické poznatky divadelného umenia a zvláda ich použitie pri výkone povolania alebo pri pokračovaní v nadväzujúcom vysokoškolskom štúdiu. Získa prehľad o historických a súčasných podobách divadelného umenia a jeho reflexii. Osvojí si praktický základ tvorivých postupov a metód na vznik javiskového diela a jeho skúmania, jeho analýzu  a jeho sprístupňovanie verejnosti. Absolventi štúdia sa uplatňujú ako členovia umeleckých súborov profesionálnych divadiel, v médiách a umeleckých agentúrach, ako pracovníci kultúrnych zariadení vo vedúcich funkciách amatérskych súborov a dramatických odborov umeleckých škôl a konzervatórií a v širokom spektre umeleckej, výchovno - vzdelávacej a organizačnej činnosti rovnako ako vo výskume a bádateľskej činnosti.

(b) Teoretické vedomosti a znalosti procesu tvorby 
Absolvent - bakalár divadelného umenia: 
•	vie sa orientovať v systéme tvorivých postupov a metód umeleckej tvorby a aplikovať ich v tvorivom procese,
•	má schopnosť interpretovať dramatický text, realizovať javiskovú predstavu 
•	schopnosť skúmať a reflektovať tvar a metódy umeleckého diela a umeleckého výkonu.
•	získa a pochopí podstatné fakty, pojmy, princípy a teórie tvorby v divadelnom umení z pohľadu historického a súčasného,
•	formulovať teoretické názory vo svojej odbornosti,
•	orientuje sa v kultúrnopolitických kontextoch divadelného umenia/diela a ich podpory.

(c) Praktické schopnosti a zručnosti 
Absolvent - bakalár divadelného umenia získa:
•	tvorivé schopnosti
•	umelecké videnie a schopnosť osobnostnej výpovede 
•	interpretačné a realizačné techniky jednotlivých zložiek divadelného umenia
•	javiskovú predstavivosť 
•	orientáciu vo vzťahoch k dramatickému textu, priestoru a času, reflexiu diela a jeho súvislostí
•	poznanie významu pojmu aj funkcie tvorivosti a osobitosti a chápanie nevyhnutnosti ich prítomnosti vo svojej práci.
•	orientáciu v podporných programoch pre umenie a kultúru a schopnosť využívať dostupné zdroje.

(d) Doplňujúce vedomosti, schopnosti a zručnosti
Absolvent - bakalár divadelného umenia dokáže:
•	pracovať efektívne a samostatne ale aj ako člen umeleckého tímu,
•	udržiavať kontakt s posledným vývojom vo svojej disciplíne a pokračovať vo vlastnom profesionálnom vývoji,
•	adaptovať sa do tímovej práce a schopnosť viesť kolektív.

(e) Vymedzenie jadra znalostí 
Nosné témy jadra znalostí 1. stupňa vysokoškolského štúdia ŠO Divadelné umenie: 
•	tvorba - postupy a metódy vzniku divadelného predstavenia v špecifikách študijných programov,
•	techniky tvorby
•	teórie divadelného umenia 
•	dejiny divadla 
•	analýza dramatických textov a inscenácií ako aj predstavení
•	základy manažmentu a marketingu umení
•	kultúrna politika a tvorba umeleckých projektov
•	ročníkové projekty 
Tieto znalosti tvoria  3/5 ECTS kreditov každého študijného programu ŠO Divadelné umenie pomerne vo všetkých troch rokoch bakalárskeho štúdia.

Ďalšie témy jadra znalostí: 
•	filozofické, estetické, psychologické aspekty divadelného umenia
•	spoločenské, morálne a právne aspekty profesie.

Štátna skúška (Bc):

•	Bakalárska práca - umelecký výkon/projekt alebo umelecko - výskumný projekt v odbore divadelné umenie - jeho tvorba, realizácia, prípadne akademická realizácia ako napríklad:
-	dramaturgická príprava divadelného diela,
-	režijná tvorba inscenácie,
-	herecký výkon v inscenácii divadelného diela,
-	scénografické, kostýmové riešenie divadelného diela, výtvarné dielo
-	manažérska príprava a tvorba inscenácie divadelného diela alebo projektu
-	umelecko výskumný projekt
•	kolokviálna skúška z oblasti poznania študijného odboru Divadelné umenie.

III.
Obsah pre 2. stupeň štúdia ŠO Divadelné umenie

(a) Vymedzenie odborného profilu absolventa 

Absolvent magisterského štúdia (Mgr.art.) získa teoretické a praktické poznatky, založené na stave súčasného divadelného umenia a rozvíja schopnosti ich tvorivého uplatnenia pri výkone povolania divadelného umelca a divadelného bádateľa alebo pri pokračovaní vo vysokoškolskom štúdiu podľa doktorandského študijného programu. Je schopný koncepčnej a koordinačnej činnosti, medzinárodnej konfrontácie. Samostatne tvorí a podáva umelecký výkon a umelecko-výskumný výkon a je schopný vytvoriť umelecké dielo a reflektovať umelecké dielo vyplývajúce z absolvovaného študijného programu.
Absolvent magisterského štúdia nachádza uplatnenie v náročnej pracovnej činnosti, ktorú môže vykonávať v divadle, rozhlase a iných profesionálnych umeleckých telesách, filme a multimédiách, strednom a vysokom  umeleckom školstve, žurnalistike a publicistike ako aj v bádateľských inštitúciách a v kultúrno - umeleckých inštitúciách a ďalších subjektoch, pôsobiacich v oblasti kreatívnych priemyslov. 

Absolvent magisterského štúdia študijného odboru Divadelné umenie aktívne ovláda jeden cudzí jazyk slovom a písmom na profesionálnej úrovni a je schopný komunikovať aj v ďalšom jazyku.

(b) Teoretické vedomosti a znalosti procesu tvorby 
Absolvent - magister divadelného umenia získa: 
•	schopnosť samostatného tvorivého, analytického a kritického myslenia na princípe rozvinutých talentových predpokladov,
•	má orientáciu v mnohotvárnych podobách súčasného divadelného umenia a jeho príbuzných odvetviach,
•	schopnosť reflexie divadelných artefaktov z pohľadu najmodernejších humanitných disciplín,
•	predpoklady pre samostatnú umeleckú a bádateľskú prácu, ktoré uplatňuje pri realizácii rozsiahlych umeleckých výkonov a umelecko-výskumných projektov.
•	orientuje sa a kreatívne spoluvytvára kultúrnopolitický kontext divadelného umenia/diela a ich podpory.
•	je znalý legislatívno – ekonomického prostredia a problematiky riadenia projektov

(c) Praktické schopnosti a zručnosti
Absolvent - magister divadelného umenia získa:
•	tvorivé hľadanie a objavovanie súvislostí, nových pohľadov a umeleckých ako aj bádateľských a umelecko-výskumných postupov
•	tvorivé interpretačné a realizačné techniky,
•	široké rozpätie kreatívnych a praktických zručností,
•	interpersonálne zručnosti súvisiace s tímovou prácou,
•	schopnosť vymedziť súvis medzi umeleckým dielom, umeleckým výkonom a divákom,
•	prístup k štúdiu v rámci interkulturálneho kontextu,
•	schopnosť medzinárodnej spolupráce pri realizácii umeleckej tvorby a pri výskume.
•	efektívne využívajú znalosť prostredia a spoločný profesionálny slovník odboru,
•	schopnosť formulovať problematiku, voliť a obhájiť si vlastné postupy 
•	schopnosť naplánovať kultúrny projekt vo všetkých jeho aspektoch a spolu s tvorivým tímom ho zrealizovať a vyhodnotiť

(d) Doplňujúce vedomosti, schopnosti a zručnosti 
V rámci špecifík jednotlivých študijných programov:
•	schopnosť samostatne a efektívne pracovať ako jednotlivec, ako člen a ako vedúci tímu,
•	schopnosť udržiavať kontakt s posledným vývojom v divadelnom umení, 
•	orientácia v širších súvislostiach umeleckých a humanitných vied
•	pedagogika 
•	metodika výučby divadelného umenia. 
•	efektívne spolupracovať v rámci medzinárodnej kultúrnej spolupráce a kultúrnej diplomacie

(e) Vymedzenie jadra znalostí

Nosné témy jadra znalostí študijného odboru:
•	štrukturálna analýza a tvorivé aplikácie interpretácie dramatického textu,
•	tvorba dramaturgických koncepcií, reflexia umeleckého diela
•	autorská tvorba,
•	realizácia javiskovej predstavy,
•	súčasné trendy v metodológii tvorivých postupov v odbornostiach  divadelného umenia,
•	kultúrna politika a tvorba umeleckých projektov
•	kreatívne producenstvo a strategický manažment umeleckého produktu a podujatia
•	ročníkový projekt – umelecký výkon, umelecko-výskumný projekt

Tieto znalosti  tvoria 1/2 ECTS kreditov študijného programu pomerne v oboch rokoch magisterského štúdia.

Štátna skúška (Mgr.art.): 
•	Diplomová práca - umelecký výkon/projekt alebo umelecko výskumný projekt v odbore divadelné umenie - jeho tvorba, realizácia, prípadne akademická realizácia ako napríklad:
-	dramaturgická príprava divadelného diela,
-	režijná tvorba inscenácie,
-	herecký výkon v inscenácii divadelného diela,
-	scénografické, kostýmové riešenie divadelného diela, výtvarné dielo
-	manažérska príprava a tvorba inscenácie divadelného diela alebo projektu
-	umelecko výskumný projekt
•	kolokviálna skúška z oblasti poznania študijného odboru Divadelné umenie.

IV.
Obsah pre 3. stupeň štúdia ŠO Divadelné umenie

(a) Vymedzenie odborného profilu absolventa 

Absolvent doktorandského štúdia (ArtD.) už pri magisterskom štúdiu preukázal výnimočné umelecké a výskumné výsledky. Je pripravený podieľať sa na formovaní trendov a koncepcií v oblasti umenia a reflexie umeleckého diela.
Uplatňuje sa v najnáročnejšej tvorivej činnosti z hľadiska zložitosti a psychickej záťaže umeleckej tvorby a výskumu, riadenia, vzdelávania, tvorby dlhodobých stratégií a formovania kultúrnej politiky, má predpoklady pre umelecko - pedagogické pôsobenie na umeleckých vysokých školách a môže sa uplatniť na európskom trhu práce a v profesionálnom prostredí.

(b) Teoretické vedomosti 
Absolvent - doktor divadelného umenia 
•	umelecky tvorí a prináša nové podnety v oblasti divadelného umenia,
•	zúčastňuje sa umenovedného výskumu súčasných tém v oblasti divadelného umenia,
•	má schopnosť definovať a zdôvodniť nové prístupy a pohľady na tvorbu,
•	má schopnosť teoretickej reflexie na špecifické témy umeleckej tvorby.

(c) Doplňujúce vedomosti, schopnosti a zručnosti
Absolvent - doktor divadelného umenia 
•	aplikuje súvislosti umeleckej tvorby a humanitných a spoločensko-vedných disciplín,
•	zúčastňuje sa medzinárodnej spolupráce pri realizácii umeleckej tvorby a pri výskume,
•	rozvíja študijný odbor.

(f) Vymedzenie jadra znalostí

Nosné témy jadra znalostí 3.stupňa štúdia ŠO Divadelné umenie
sú viazané na  špecifiká študijných programov odboru. Jadro znalostí pozostáva zo študijnej a umeleckej i výskumno-reflexívnej časti. Znalosti uvedené v jadre majú rozsah 1/3 v študijnej časti a 2/3 v umelecko - výskumnej časti. Absolvent doktorandského štúdia musí preukázať schopnosť podávať mimoriadny umelecký a bádateľský výkon alebo vytvoriť mimoriadne umelecké dielo, ktoré je prínosom v odbore divadelné umenie. 

Študijná časť:
•	divadelné teórie, 
•	vývinové tendencie divadelnej tvorby 
•	interakcie jednotlivých umeleckých druhov v divadelnom umení,
•	štúdium špecifických tém z oblasti divadelného umenia orientovaných na problematiku dizertačnej práce

Výskumná a umelecká časť:
•	verejne prezentovaný umelecký výkon
•	aktívna umelecká činnosť 
•	autorská tvorba
•	výskum a reflexia aktuálneho problému súvisiaceho s umeleckým výkonom
•	tvorivé dielne, semináre a výmena skúseností v medzinárodnom kontexte
•	pedagogická činnosť vo zvolenom študijnom programe

Dizertačná skúška
•	študent obháji koncepciu a štruktúru  dizertačnej práce,
•	preukáže dostatočný prehľad vedomostí a znalostí súvisiacich s témou.

Dizertačná práca
umelecký výkon/projekt v odbore divadelné umenie - jeho tvorba, realizácia, prípadne akademická realizácia alebo teoreticko - výskumný projekt v odbore divadelné umenie

V.
Indikátory študijného odboru Divadelné umenie
 (1)	Študijné programy 1. stupňa so štandardnou dĺžkou 3 roky obsahujú 180 ECTS kreditov. Pre akceptáciu študijného programu v študijnom odbore musí ŠP obsahovať najmenej 108 ECTS kreditov z tém jadra študijného odboru. ŠP sa musia od seba líšiť najmenej 1/5 rozsahu študijných programov t.j. najmenej v rozsahu 36 ECTS kreditov.
(2)	Študijné programy 2. stupňa vysokoškolského vzdelávania so štandardnou dĺžkou 2 roky obsahujú 120 ECTS kreditov. Pre akceptáciu študijného programu v odbore musí ŠP obsahovať najmenej 60 ECTS kreditov z tém jadra študijného odboru. ŠP študijného odboru sa musia líšiť najmenej v 1/5 rozsahu študijných programov navzájom t.j. najmenej v rozsahu 24 ECTS kreditov.
(3)	Študijné programy 2. stupňa vysokoškolského vzdelávania v spojenom prvom a druhom stupni vysokoškolského štúdia (Mgr.art) s dĺžkou štúdia 4 roky (§ 53 ods. 3 zákona) obsahujú 240 ECTS kreditov. Pre akceptáciu študijného programu v odbore musí ŠP obsahovať najmenej 120 ECTS kreditov z tém jadra študijného odboru. ŠP študijného odboru sa musia líšiť najmenej v 1/5 rozsahu študijných programov navzájom t.j. najmenej v rozsahu 48 ECTS kreditov.
(4)	Študijné programy 3. stupňa vysokoškolského vzdelávania obsahujú  pomer študijnej a umelecko-výskumnej časti študijného programu 1:2. O akceptácii študijného programu v študijnom odbore rozhoduje MŠ SR (priznaním práva konať dizertačnú skúšku, záverečnú skúšku vo forme obhajoby, dizertácie a priznaním práva vedeckej a umeleckej rade fakulty, resp. vysokej školy udeľovať umelecko-akademickú hodnosť „artis doctor“ – ArtD“)
(5)	Ostatné indikátory sú spoločné pre všetky študijné odbory v sústave ŠO vysokoškolského vzdelávania SR – ostávajú nezmenené.